 Proza - : - O schimbare la fata de Laurentiu Orasanu : - O schimbare la fata de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii -... (Proza) > Dictionar... (Proza) > Dictionar... (Proza) > Sinucigasii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14054325 index.html' > Vizionari: 1511 > O schimbare la fata proza [ ] - - - - - - - - - - - - - - - - - - - - - - - - - de Laurentiu Orasanu [Ghiocel ] 2014-08-13 | | De dimineata, la micul dejun, sotia mi-a spus, pe un ton calm: - stefan, n-ai iesit nici in dimineata asta cu cainele. Eu trebuie sa le fac pe toate? Te scoli mai devreme cu un sfert de ora, dai o tura pana in parculet, cainele se rezolva, tu iei putin aer. Apoi esti calm toata ziua. Multumit ca ai facut deja un lucru bun. Am vrut sa-ti spun asta inca de ieri, dar mi-era ca ma repezi, cum faci de obicei. - Sigur ca da, Marta! Cui ii pasa ca am trei rapoarte de predat saptamana asta? Sa plec obosit deja la serviciu! Sa fiu nervos toata ziua! si asta numai pentru a satisface placerea unui caine! Sau poate e si placerea ta sa ma vezi trezindu-ma, zilnic, cu o jumatate de ora mai devreme? Hai ca m-ai enervat de dimineata! M-a prins cu gura plina. Altfel ii ziceam mai multe. Era clar ca se pregatise pentru reprosul acesta. Altfel nu-mi zicea stefan. Mi-ar fi zis Fane, cum imi zice ea de obicei. Cum imi zic toti. Ca sa nu mai spun ca, de cinci ani de cand il aveam pe Star, numai eu il scosesem la plimbare dimineata. Ma rog, cu exceptia de ieri si de azi. - Eram sigura ca te vei enerva. Asa esti tu, stefan: nu suporti nici o critica. stii ca n-ai dreptate, dar nu ai puterea sa recunosti cand gresesti. Ca si acum: eu ti-am vorbit calm, tu ai raspuns cu artag. Asa faci si cu altii. si nu e bine. Nu e bine nici pentru mine, nici pentru altii si nici pentru tine. Toti te considera un artagos. - Care toti? Tu si mai cine? - Vecinul de la 19, de exemplu. L-ai injurat, cred ca n-ai uitat, imi arunca Marta peste umar. Tot calma. Spala farfurioarele la chiuveta. - Corect, n-am uitat. N-am uitat ca el m-a injurat primul. imi aprinsesem tigara inca din holul blocului. Eram din ce in ce mai furios. Uite cu ce exemple venea ea! - Nu trebuia sa-l injuri si tu. Sa-l fi lasat sa te injure de cate ori ar fi vrut. stii cum se spune la biserica: sa intorci si obrazul celalalt. Sa te lasi palmuit sau scuipat si pe el. De unde aparuse pilda asta biblica? Noi mergeam la biserica numai de Pasti, la slujba de inviere. Majoritatea oamenilor se gandesc la ce au facut sau la ce au de facut , in baie, cand stau pe W.C., sau noaptea, inainte de a adormi. La mine e altfel. Probabil ca gandesc mai repede sau ca prefer sa nu ma gandesc prea mult timp. Eu ma gandesc in lift. si cand cobor de la etajul patru. si cand urc. E timp berechet. 15-20 de secunde. Asa am facut si in dimineata aceea. M-am gandit la spusele Martei. Cand am ajuns la parter, luasem deja hotararea de a face intocmai cum m-a sfatuit ea: sa fiu bun. Sa nu mai raspund artagos. Sa nu ma enervez. Sa intorc si obrazul celalalt. Cand m-am apropiat de statia de troleibuz, cersetorul care are post fix acolo m-a privit o secunda si a intors capul in alta parte. Renuntase de mult timp sa-mi ceara, cum cerea tuturor: "Dati-mi un leu sa-mi iau si eu o paine". stia ca nu-i dadeam niciodata. si nu-i dadeam tocmai pentru ca el cersea cu tarif: fix un leu. Nu cincizeci de bani sau cat avea omul. Am scos o hartie de cinci lei, m-am aplecat si am depus-o in basca lui ponosita. A luat-o si mi-a aruncat-o la picioare, pe asfalt. - Treci zilnic pe aici, nu-mi dai niciodata nimic, si azi mai ai si tupeul sa imi arunci, de sus, cinci lei? Crezi ca n-am si eu demnitatea mea? Chiar daca cersesc, nu permit sa ma jigneasca oricine. N-am nevoie de banii tai. Altadata m-as fi infuriat. Ma infuriam de fapt in fiecare zi, de indata ce-l zaream: era destul de zdravan ca sa mearga la munca. N-avea nicio infirmitate. Ca sa nu mai zic de chestia cu tariful fix. Dar azi ma hotarasem sa fiu bun. De aceea ii dadusem hartia de cinci. Nu ca sa-l jignesc. Dar daca el o luase altfel, daca el avea atata demnitate incat sa refuze niste bani aruncati de sus , eu unul n-aveam de gand sa-l contrazic. Nu astazi. M-am aplecat si mi-am luat bancnota inapoi. Troleibuzul oprise in statie. M-am grabit sa urc, astfel ca n-am inteles ce a strigat, in urma mea, cersetorul. in troleibuz, ca de obicei la ora aceea, era aglomeratie. Cand am trecut de prima statie, s-a eliberat un loc pe scaun, chiar langa mine. O batranica s-a avantat spre el, cu un elan nebanuit, dand coate in stanga si in dreapta. Eu am fost ultimul inghiontit, un tanar de langa mine a fost penultimul. Tanarul se pare ca a resimtit ghiontul tot atat de tare pe cat l-am simtit si eu. - Mamaie, puteai sa ceri voie, nu sa dai cu sabia, s-a enervat tanarul. Nu cumva te-o fi catand cineva pe-acasa si matale te ascunzi in troleul asta? Ma durea. Cotul batranei mi se infipsese intre coaste. Avea dreptate tanarul: ca o sabie. Dar nu era un motiv ca sa reactionez ca el. Sa ma enervez. Sa o admonestez. Trebuia sa fiu bun. Cum batrana se asezase, triumfatoare, pe scaun, era prea tarziu sa intorc si coasta celalata. M-am multumit sa-i urez, atunci cand am coborat, sanatate si o zi minunata. Nu exagerasem spunandu-i Martei ca ma asteapta o zi grea la serviciu. Pe langa cele trei rapoarte care imi dadeau batai de cap, astazi mai era ceva: Steaua jucase aseara in Ghencea. Batuse cu 2-0. Un gol din ofsaid, altul dintr-un penalti inventat de arbitri. intotdeauna dupa un meci al Stelei - victorie sau infrangere -, colegul meu de birou, Timotei, stelist incrancenat, vorbeste tot timpul. Asa si astazi. Are si el, ca si mine, trei rapoarte de predat pana la sfarsitul saptamanii. Dar sunt lucruri mai importante pe lumea asta, mai bine zis pe lumea lui Tim, decat rapoartele acelea plictisitoare. Ce poate fi mai placut decat sa comentezi la nesfarsit meciul echipei tale? De obicei, dianamovistul din mine il contrazice chiar si cand Steaua a jucat bine si a castigat pe merit. Pentru dinamovistul din mine, cel mai bun atacant al Stelei e o gloaba care isi da cu stangul in dreptul, Steaua n-are nici o conceptie de joc si, daca e pe primul loc, e datorita arbitrilor si pilelor de la Federatie. Cu cat o lauda Tim mai mult pe Steaua, cu atat mai mult ma enervez eu. O tinem intr-o cearta toata ziua. Dar azi, cand Tim incepe sa-si laude echipa, eu ii tin isonul. Acord deplin. Steaua a jucat extraordinar. Nici gand sa-i pomenesc de cele doua goluri frauduloase. La inceput, Tim e surprins. Se astepta sa-i scot pe nas, cum fac de obicei, contributia arbitrilor. Reala sau inventata de mine. Apoi, cand vede ca o tin tot intr-o aprobare, se dezlantuie cu laudele pentru stelisti. Mai mult: pentru prima data de cand ne cunoastem, Tim lasa sa-i scape cateva vorbe bune despre Dinamo. Dar, ca sa le atenueze efectul, ma inteapa: - stiam eu ca o sa cedezi pana la urma, Fane. Dinamo! Aia nu-i echipa sa tii cu ea! Sa-ti spun un lucru: numai un stelist nu se dezice de echipa preferata. Poti sa lasi balta pe Dinamo - cum faci tu - sau pe Rapid sau pe Farul. Steaua nu e o echipa de lasat! Nu ma dezisesem de Dinamo. Afirmatia lui ma enerva, pentru ca ma atingea in dinamovismul meu profund si etern. Dar nu l-am contrazis. Nici nu i-am explicat ca il aprobam si nu ma mai legam de Steaua pentru ca ma hotarasem sa fiu bun. Ma hotarasem sa nu mai improsc echipa lui cand el se lega de echipa mea. Ma hotarasem sa intorc si obrazul celalalt. Dand din cap, aprobator, la turuiala lui Tim despre Steaua, am reusit sa termin, totusi, primele doua rapoarte. Am verificat totul, cu grija, si m-am dus cu ele la seful de birou. Ma asteptam sa ma laude: era abia marti dupa amiaza, le finalizasem repede. stia si el ca le terminasem repede. Doua rapoarte in doua zile! Tim nu terminase niciunul. Banuiam ca seful era surprins. Dar un sef adevarat nu trebuie sa-si arate surprinderea in fata subalternilor. si-a mascat-o cu o intrebare: - Fane, ai verificat bine? Tot, tot? Sa nu fie vreo greseala, stii tu  Era rautacios. in cinci ani, gresisem o singura data, la un bilant. De atunci, in orice ocazie, imi amintea, cu o aluzie, cu o intepatura, de acea greseala. De fiecare data ma enervam si ii raspundeam, intepat: - A fost o singura data, sefu". O singura data am gresit si mi-o scoateti pe ochi si pe nas tot timpul. Dar poate ca tocmai de aceea ajung unii, sefi: nu ca sa-si laude subalternii, ci ca sa-i munceasca pana le sar capacele. Desi, dupa aluzia lui, capacul meu era gata sa sara, mi-am amintit de vorbele Martei: "Esti artagos". Nu trebuia sa mai fiu artagos, sa contrazic, sa ma enervez. Nu trebuia sa mai raspund la intepatura cu intepatura. i-am raspuns: - N-o sa se mai intample, sefu". De parca mi-as fi cerut scuze pentru o greseala facuta acum doua ore sau ieri, nu cu trei ani in urma. seful insa nu s-a inmuiat: un sef care se inmoaie nu e cu adevarat sef: - Vorbe, Fane, vorbe. Noi aici aveam nevoie de fapte, nu de vorbe. Vezi ce faci cu al treilea raport: sa nu-l gresesti si pe ala  Ca si cum le gresisem pe cele doua pe care le predasem! Nu m-am enervat. Aproape ca m-am bucurat ca imi pregatisem si celalalt obraz. Seara, la cina, am avut ciorba de fasole boabe. Cu tarhon. i-am spus Martei, calm: - in treizeci de ani de cand suntem casatoriti, n-ai pus niciodata leustean in ciorba de fasole. Pui intotdeauna tarhon, desi stii ca nu-mi place. stii ca la restaurant intreb de fiecare data cu ce e. si nu iau decat daca e cu leustean. - Fane, a ridicat ea glasul, nu mi-ai spus asta niciodata. - Nu ti-am spus, dar tu stiai, am continuat, tot calm. si nu ti-am spus pentru ca banuiam ca te enervezi. Te enervezi ca de fiecare data cand iti spune cineva ca nu stii sa gatesti. Ca arzi mancarea, ca prajiturile tale sunt un dezastru. - Cine a zis ca nu fac prajituri bune? se infurie Marta. Cine? - Vecina de la 14, de exemplu. Cand ne-a adus prajitura aceea cu visine, iti aduci aminte? A zis cam asa: v-am adus o prajitura bine coapta, pentru ca stiu ca Marta n-are destul timp sa o coaca. - Asa, si? striga Marta. - Pai, asta nu inseamna ca ii dusesei o prajitura de-a ta, necoapta? Ai inteles acum? si cred ca nu e cazul sa te enervezi asa: stii cum sunt vecinii. Rautaciosi. Nu mai da importanta fleacurilor, Marta. - Cum sa nu le dau importanta, Fane? Cum sa nu ma enervez cand vii sa-mi spui lucrurile astea, abia acum? Se inrosise la fata. Trantea farfuriile in chiuveta, mai-mai sa le sparga. - Marta, ti le spun abia acum - i-am explicat, linistit - pentru ca abia azi de dimineata mi-ai spus ca tu stii sa treci usor peste lucruri de felul acesta. Tu stii sa intorci si obrazul celalalt. A, pentru ca veni vorba de obraz: maine dimineata te rog sa plimbi tot tu cainele. si maine ma asteapta o zi grea la serviciu. Ghiocel 13 august 2014 | index 'pageview'); 